Við útgáfu framkvæmdaleyfis skal sveitarstjórn fjalla um og taka afstöðu til þess hvort framkvæmd er í samræmi við skipulagsáætlanir . Umsækjanda um framkvæmdaleyfi og hlutaðeigandi sveitarstjórn er heimilt að skjóta máli til úrskurðarnefndar umhverfis - og auðlindamála leiki vafi á því hvort framkvæmdir eru háðar ákvæðum um framkvæmdaleyfi . Jafnframt er bent á það að efnistökusvæði skal ekki standa ónotað og ófrágengið lengur en þrjú ár . Þrátt fyrir ákvæðið um efnistöku til einkanota þá má enginn framkvæma neitt í eða við veiðivatn , allt að 100 m frá bakka , sem áhrif getur haft á fiskigengd þess , afkomu fiskstofna , aðstæður til veiði eða lífríki vatnsins að öðru leyti , án leyfis Fiskistofu skv. 33. gr. laga nr. 61 / 2006 um lax - og silungsveiði . Nýtt aðalskipulag um efnistökusvæði í Eyjafjarðarsveit tók gildi í janúar 2019 og eru íbúar hvattir til að kynna sér það með því að smella hér . Þá tók ný gjaldskrá um framkvæmdaleyfisgjald og gjald fyrir skipulagsvinnu gildi 7. maí 2012 og má sjá hana með því að smella hér .